सम्मेलन में की समाजहित पर चर्चा
नेछवा | सीकरजिला खांडल विप्र संगठन का जिला सम्मेलन रविवार को लोहार्गल में आयोजित किया गया। लोहार्गल स्थित चेतनदास बावड़ी के गोपाल मंदिर में आयोजित सम्मेलन में खंडेलवाल समाज के सैकड़ों लोग शामिल हुए। इस दौरान गत वर्ष विभिन्न प्रतियोगी परीक्षाओं में अव्वल रहे छात्रों उल्लेखनीय कार्य करने वाले समाज के लोगों का सम्मान किया गया।
सम्मेलन में वक्ताओं ने समाज के विकास संबंधों में गहराई समेत कई बिंदुओं पर विचार रखे। संगठन के प्रदेशाध्यक्ष प्रभुदयाल पीपलवा ने कहा कि आधुनिकता की होड़ में जहां लोगों के विचारों भावनाओं में फर्क रहा है। ऐसे में समाज के प्रबुद्धजनों को आगे आकर समाज को समय देना होगा। युवा पीढ़ी नारी शक्ति को नए समाज के अनुरूप ही दिशा देनी होगी। कार्यक्रम को हाथीदेह जयपुर के महामंडलेश्वर संत बालमुकंदाचार्य महाराज, पलसाना के मनोहरशरण महाराज, सूर्य मंदिर के संतदास महाराज, महंत गोपालदास महाराज, युवाचार्य अवधेशदास महाराज, पुलिस महानिरीक्षक हरिप्रसाद शर्मा, सीकर विधायक रतनलाल जलधारी, विप्र फाउंडेशन के जिलाध्यक्ष भंवरलाल चोटिया, चैतन्य मोहनलाल शास्त्री, एएसपी राकेश काछवाल, संगठन के कार्यकारी अध्यक्ष रामेश्वरलाल सोती, रामगोपाल सुंदरिया समेत कई वक्ताओं ने संबोधित किया।
शैक्षणिकजागरूकता जरूरी : प्रतिभासम्मान समारोह में समाज के छात्रों को प्रतीक चिह्न, प्रशस्ति पत्र टीशर्ट भेंटकर सम्मान किया गया। वक्ताओं ने शैक्षणिक जागरूकता सनातन संस्कृति का अपनाने पर जोर दिया। समाज को उल्लेखनीय योगदान देने वाले तथा उच्च पदस्थ लोगों का अभिनंदन भी किया गया। इस अवसर पर समाज के लोगों की ओर से सीकर में खंडेलवाल छात्रावास के लिए सहयोग राशि भी जुटाई गई। जिलाध्यक्ष नेमीचंद काछवाल ने आभार प्रकट किया।
लोहार्गल में आयोजित खांडल विप्र समाज के कार्यक्रम में मौजूद अतिथि।
hin_Deva awa_Deva hin_Deva hin_Deva hin_Deva